Ennen tunneleihin menemistä tutustutaan Jerusalemin historiaan.
Edessämme on Jerusalemin malli -
ilman rakennuksia, jotka nykyisin näemme ulkona.
Suurin vuori on Moorian vuori.
Tämä huone on toisen temppelin ajalta. Se on yksi kolmesta huoneesta.
Tässä näette pieniä holvikaaria. Ne ovat Hasmonien ajalta.
He hallitsivat Israelia juuri ennen Herodesta noin 2 200 vuotta sitten.
Herodes puolestaan rakensi nämä kauniit huoneet, joissa nyt seisomme.
Juuri ennen kapinaa roomalaisia vastaan -
tänne rakennettiin kasteallas eli mikve.
Pari vuotta sitten avasimme tässä näkyvän seinän -
ja pääsimme toiseen huoneeseen, joka oli säilynyt koskemattomana.
Herodeksen aikana huoneet olivat yhteydessä toisiinsa.
Tämä huone oli suljettu ja maan peitossa.
Tuolla näette aukon, jonka teimme tähän hienoon seinään.
Seinän hienot rakenteet jatkuvat alas asti.
Temppelivuori edustaa Jumalan valtaa ja sitä, -
että israelilaiset ovat yhteydessä siihen.
Islam sanoo: "Ei, tämä on meidän paikkamme."
Islam siis kieltää Jumalan vallan, ja YK on samoilla linjoilla.
Sen mielestä Temppelivuori on muslimien keskuspaikka.
Kyse on yksinkertaisesti Jumalan vallasta Saatanan valtaa vastaan.
Koska maailmanhistorian loppu lähestyy, taistelu vain kiihtyy.
Se on kiihtynyt erityisesti vuoden 1967 jälkeen, -
jolloin Israel sai Jerusalemin vanhankaupungin takaisin.
Minusta Israel teki virheen vuonna 1967.
Kun sotilaat saapuivat ensi kertaa vanhaankaupunkiin, -
he sanoivat: "Nyt Temppelivuori on meidän käsissämme".
Israel kuitenkin antoi Temppelivuoren hallinnan islamilaiselle Waqf-säätiölle.
He ovat vahvistaneet valtaansa siellä vuosien varrella.
Muistan, että kävimme siellä rukoilemassa Raamatut mukanamme.
Sitten rukoileminen kiellettiin, -
eikä Temppelivuorelle saa enää viedä Raamattua.
Jos liikuttaa huuliaan ja rukoilee, muslimit tulevat kieltämään sen.
Kyse on vallasta, pahan vallasta Jumalan valtaa vastaan.
Lähestymme historian huipennusta -
ja suurta taistelua Jerusalemin herruudesta.
Se liittyy tietysti Jumalan valtaan ja Messiaan toiseen tulemiseen tänne.
Viimeiset 4―5 kuukautta olemme kaivaneet esiin rakennusjonoa -
rautakauden lopulta eli ensimmäisen temppelin ajalta.
Se oli aikakausi, jolloin Juudan kuninkaat tekivät Jerusalemista -
valtakuntansa pääkaupungin.
Vuonna 586 e.Kr. babylonialaiset tuhosivat kaupungin.
Takanani olevassa rakennuksessa näkyvät -
vuonna 586 e.Kr. tapahtuneen tuhon jäljet.
Näette tässä takanani kaksi seinää.
Tässä pienessä huoneessa on lattia, -
jonka päällä on vielä näkyvissä osia astioista.
Ne hautautuivat tuhossa, kun huone romahti kasaan.
Nuo mustat palaset ovat osia puisista kattoparruista, -
jotka romahtivat huoneeseen ja hautasivat astiat paikoilleen.
Tämä donitsinmuotoinen esine oli luultavasti kangaspuiden paino.
Sekin hautautui huoneen tuhoutuessa.
Pöydällä on muutamia löytämiämme esineitä.
Ne on kaivettu näistä rakennuksista, ja ne ovat rautakauden lopulta.
Aloitan tästä, koska puhuin aiemmin ruukuista, -
jotka murskautuivat huoneen katon pudotessa. Tässä on kaksi kahvaa.
Niissä on näkyvissä ruusukkeen muotoiset leimat.
Tällaisia leimoja esiintyy vain Babylonian aiheuttaman tuhon -
aikaisissa maakerroksissa Juudassa.
Ne ovat erittäin tyypillisiä ensimmäisen temppelin ajalle.
Niinpä olemme erittäin varmoja esineiden oikeasta ajoituksesta.
Tällä puolella näette tuhokerroksesta löytyneitä öljylamppuja.
Tässä on pari lamppua sekä pari pientä kannua.
Niitä on käytetty jonkinlaisen nesteen säilyttämiseen.
Niissä on voitu säilyttää jotain erityistä nestettä, kuten tuoksuöljyä.
Tällä kannulla on ehkä ammennettu öljyä isommasta ruukusta.
Tässä on jotain mielenkiintoista. Kuten monet teistä tietävät, -
Raamatussa on rajoituksia jumalankuvien käytöstä.
Kaivauksista huomaamme kuitenkin, että ensimmäisen temppelin aikana -
ihmiset eivät olleet tässä niin tarkkoja kuin toisen temppelin aikana.
Ensimmäisen temppelin loppuvaiheen taloista -
löytyy usein näiden kaltaisia pieniä naishahmoja.
Toinen naishahmoista on erittäin kaunis ja koristeellinen, -
toisesta erottuu lähinnä nenän muoto.
Tällaiset hahmot ovat todella yleisiä ensimmäisen temppelin ajan taloissa -
siitä huolimatta, että epäjumalien palvominen on Raamatussa kielletty.
Kuten näette, seisomme nyt monumentaalisessa portaikossa -
toisen temppelin aikaisella valtakadulla.
Se johtaa Etelä-Jerusalemin kaupungin porteilta -
Temppelivuoren porteille asti.
Se on noin 600 metriä pitkä ja 7,5 metriä leveä.
Tuolla näette, että tie jatkuu 1,5 metriä tuohon suuntaan.
Aloitimme kaivaukset täällä vuonna 2013 eli nelisen vuotta sitten.
Kaivaukset tulevat kestämään kauan. Tie voi olla satoja metrejä pitkä.
Se johtaa kaupungin eteläpäästä aina Temppelivuorelle asti.
Olemme nyt kaivaneet siitä esiin alle 200 metriä.
Työ kestää siis vielä todella kauan.
Joka päivä tietä paljastuu vähän lisää, ja se on todella jännittävää.
On jännittävää nähdä, miten tien eri osat eroavat toisistaan -
ja yrittää ymmärtää, miksi niin on.
Siksi on hauska kaivaa esiin näin monumentaalista kohdetta.
Suomennos: Anni Lähteenmäki